Document ID: 31992R1461

ΚΑΝΟΝΙΣΜΟΣ (ΕΟΚ) αριθ. 1461/92 ΤΗΣ ΕΠΙΤΡΟΠΗΣ της 4ης Ιουνίου 1992 για πέμπτη τροποποίηση του κανονισμού (ΕΟΚ) αριθ. 2159/89 περί καθορισμού λεπτομερειών εφαρμογής των ειδικών μέτρων για τους καρπούς με κέλυφος και τα χαρούπια που προβλέπονται στον τίτλο ΙΙ α του κανονισμού (ΕΟΚ) αριθ. 1035/72 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1156/92 (2), και ιδίως το άρθρο 14η,
τον κανονισμό (ΕΟΚ) αριθ. 790/89 του Συμβουλίου της 20ής Μαρτίου 1989 για τον καθορισμό της κατ' αποκοπήν συμπληρωματικής ενίσχυσης για τη σύσταση οργανώσεων παραγωγών καθώς και του ανώτατου ορίου της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και χαρουπιών (3), όπως τροποποιήθηκε τελευταία από τον κανονισμό (ΕΟΚ) αριθ. 832/92 (4), και ιδίως το άρθρο 1,
Εκτιμώντας:
ότι ο κανονισμός (ΕΟΚ) αριθ. 832/92 για την τροποποίηση του κανονισμού (ΕΟΚ) αριθ. 790/89 προβλέπει ότι, υπό ορισμένους όρους, η συμπληρωματική ενίσχυση που χορηγείται στις οργανώσεις των παραγωγών καρπών με κέλυφος μπορεί να υπολογιστεί συναρτήσει των ποσοτήτων των προϊόντων που διατίθενται στο εμπόριο από τις οργανώσεις των παραγωγών κατά τη διάρκεια της δεύτερης περιόδου εμπορίας που έπεται της ημερομηνίας της ειδικής αναγνώρισης- ότι πρέπει να εξαχθούν συμπεράσματα όσον αφορά τις διατάξεις του κανονισμού (ΕΟΚ) αριθ. 2159/89 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3746/91 (6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 10 σημείο 2 του κανονισμού (ΕΟΚ) αριθ. 2159/89 προστίθεται το ακόλουθο εδάφιο:
"Σε περίπτωση εφαρμογής του τελευταίου εδαφίου του άρθρου 1 του κανονισμού (ΕΟΚ) αριθ. 790/89, οι ποσότητες που διατίθενται στο εμπόριο αναφέρονται στις ποσότητες που πραγματικά πουλήθηκαν κατά τη διάρκεια της δεύτερης περιόδου εμπορίας που έπεται της ημερομηνίας της ειδικής αναγνώρισης."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουνίου 1992.

Labels: 17
19
6